Khawzawl District Land Committee meeting nei,"1211/2024-2025 Khawzawl the 18th July, 2024 : Vawiin khan Khawzawl District Land Committee meeting chu an Chairman K Vanlalthiana, DC Khawzawl, kaihhruainain DC Meeting Hall ah neih a ni a, Department Office tur ram dilnate leh Land Committee recommendation dilna te en ho a rel fel a ni. Meeting ah hian Pu K Vanlalthiana, Khawzawl DC chuan thusawiin District Land Committee chu District level a committee pawimawh tak a ni a ti a, Land committee chu land allotment piah lamah District chhunga rambuai chinfel kawngah te, ram kang tur ven kawngah te, sawrkar leh vantlang ram vawnhim kawngahte mawphurhna lian tak a nei a ni, a ti. Pu K Vanlalthiana chuan Khawzawl district chhunga rambuai chu Land Committee-te kuta a awm angin Land Committee chuan a chingfel thei ngei tur a ni, a ti a, committee member kalkhawmte chu tan rualna nen thawk ho turin a sawm a ni. Meeting ah hian Sawkar Department hrang hrang ten Office hmun tura ram dilna Land Committee a an thente rel a nih bakah, mimal ram atanga Land committee recommendation dilna lutte leh Land lease dilna te thir ho a en fel nghal niin a tul ang a hmalak tura rel nghal a ni. Vawiin meeting ah hian Pu Timothy R Lalhmangaiha, Settlement Officer, Vabeimozachhi Chozah SDO (Sadar) leh concern department hrang hrang aiawhte bakah Khawzawl khawchhunga Village Council aiawhte an tel a ni. Attachment Loading attachment...",Dated: 18 th Jul 24 3:33 PM,https://dipr.mizoram.gov.in/post/khawzawl-district-land-committee-meeting-nei